เรื่องร้องเรียน (ความปลอดภัย,ป้าย,ร้องเรียน,สอบถาม) วันที่ 2023-09-15 03:51:04 — แขวงบ้านบาตร เขตป้อมปราบศัตรูพ่าย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660036795

ขอความช่วยเหลือให้พิจารณาจ่ายเงินเยียวยาค่ารักษาพยาบาลและค่าชดเชยขาดรายได้ระหว่างหยุดงานรักษาตัว ให้แก่ผู้ร้อง.... อายุ 33 ปี ที่อยู่ปัจจุบันและที่อยู่ตามสำเนาทะเบียนบ้านเลขที่ .... ซอยคู้บอน 27 แยก 48 แขวงท่าแร้ง เขตบางเขน กรุงเทพมหานคร หมายเลขโทรศัพท์ ....   เนื่องจากผู้ร้องแจ้งว่าเมื่อวันที่ 2 กันยายน 2566 ผู้ร้องได้เดินทางไปยังศูนย์บริการสาธารณสุข 24 บางเขน แต่ผู้ร้องได้รับอุบัติเหตุได้รับบาดเจ็บจากประตูของศูนย์บริการสาธารณสุข 24 บางเขน เพราะประตูชำรุดแต่ไม่มีป้ายแจ้งเตือน อีกทั้งมีผู้ใช้บริการได้รับอุบัติเหตุได้รับบาดเจ็บจากประตูดังกล่าวจำนวนประมาณ 10 กว่าราย เบื้องต้นผู้ร้องได้ติดต่อแจ้งเรื่องไปยังศูนย์รับแจ้งทุกข์กรุงเทพมหานคร หมายเลขสายด่วน 1555 ได้รับเป็นหมายเลขและทางศูนย์ได้ประสานงานเรื่องดังกล่าวไปยังศูนย์บริการสาธารณสุข 24 บางเขน และทางศูนย์บริการสาธารณสุข 24 บางเขนก็ได้มีการปรับปรุงในส่วนดังกล่าวและเปลี่ยนประตูแล้วแต่ผู้ร้องยังไม่ได้รับการช่วยเหลือให้จ่ายเงินเยียวยาค่ารักษาพยาบาลและค่าชดเชยขาดรายได้ระหว่างหยุดงานรักษาตัว  เช่น ค่ารักษาพยาบาล , ค่าเดินทาง , ค่าทำแผล , ค่าตัดไหม เป็นต้น แต่เบื้องต้นผู้ร้องก็ได้สอบถามไปยังศูนย์บริการสาธารณสุข 24 บางเขนแล้วเจ้าหน้าที่แจ้งว่าทางหน่วยงานไม่มีงบประมาณที่จะมาช่วยเหลือในส่วนนี้ได้ แต่ผู้ร้องต้องหยุดงานเพื่อรักษาตัวทำให้รายได้ขาดหาย ส่งผลให้ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องพิจารณาจ่ายเงินเยียวยาค่ารักษาพยาบาลและค่าชดเชยขาดรายได้ระหว่างหยุดงานรักษาตัว เพื่อบรรเทาความเดือดร้อนของผู้ร้องต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata